**Μ. Κριθαρίδης: Απαράδεκτη η απόφαση για την επ' αόριστον αναβολή της δίκης του Ζακ**

Η δίκη για την δολοφονία του Ζακ που ξεκίνησε μετά από 2 χρονιά και χωρίς να έχει υπάρξει ακόμα το πόρισμα της ΕΔΕ, αναβλήθηκε σήμερα επ' αόριστον λόγω "κορωνοϊού". Η απόφαση αυτή του δικαστηρίου στην οποία υπερθεμάτισε και ο κ. Πλεύρης ως συνήγορος υπεράσπισης των αστυνομικών, είναι απαράδεκτη από τη στιγμή που πράγματι ενώ η ΚΥΑ αναφέρει για μέγιστο αριθμό ατόμων έως 15 άτομα στην αίθουσα, αρκετές πολυπρόσωπες δίκες θα συνεχίσουν να δικάζονται κανονικά παρά την πανδημία.

Η Zackie αναμένει δικαίωση και οι όποιες κωλυσιεργίες είτε αναφορικά με το πόρισμα της ΕΔΕ, είτε αναφορικά με την εκδίκαση από τη δικαιοσύνη του ποινικού σκέλους της δολοφονίας, αναβάλουν αυτό το σκοπό. Τα δε προσχήματα από τον Κυβερνητικό Βουλευτή της ΝΔ και συνήγορο υπεράσπισης των αστυνομικών για τα περιοριστικά μέτρα που η Κυβέρνηση του επιβάλλει, δεν πείθουν κανέναν και κάκιστα το δικαστήριο τα ενστερνίστηκε.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**